Document ID: 32012D0464

KOMISIJAS LĒMUMS
(2012. gada 23. jūlijs),
ar ko groza Lēmumu 2006/861/EK, 2008/163/EK, 2008/164/EK, 2008/217/EK, 2008/231/EK, 2008/232/EK, 2008/284/EK, 2011/229/ES, 2011/274/ES, 2011/275/ES, 2011/291/ES un 2011/314/ES par savstarpējas izmantojamības tehniskajām specifikācijām
(izziņots ar dokumenta numuru C(2012) 4985)
(Dokuments attiecas uz EEZ)
(2012/464/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 6. panta 1. punktu,
tā kā:
(1)
Eiropas Parlamenta un Padomes 2004. gada 29. aprīļa Regulas (EK) Nr. 881/2004 par Eiropas Dzelzceļa aģentūras izveidošanu (Aģentūras regula) (2) 12. pantā paredzēts, ka Eiropas Dzelzceļa aģentūra (turpmāk “aģentūra”) nodrošina, lai savstarpējas izmantojamības tehniskās specifikācijas (turpmāk “SITS”) tiktu pielāgotas tehniskajam progresam, tirgus tendencēm un sociālajām prasībām, un sniedz Komisijai priekšlikumus par SITS grozījumiem, ko tā uzskata par vajadzīgiem.
(2)
Ar 2007. gada 13. jūlija Lēmumu C(2007) 3371 Komisija piešķīra vispārējas pilnvaras aģentūrai noteiktu darbību veikšanai saskaņā ar Padomes 1996. gada 23. jūlija Direktīvu 96/48/EK par Eiropas ātrgaitas dzelzceļu sistēmas savstarpēju izmantojamību (3) un Eiropas Parlamenta un Padomes 2001. gada 19. marta Direktīvu 2001/16/EK par Eiropas parasto dzelzceļu sistēmas savstarpēju izmantojamību (4). Saskaņā ar minētajām vispārējām pilnvarām aģentūrai tika lūgts pārskatīt SITS attiecībā uz ātrgaitas ritošo sastāvu, kravas vagoniem, lokomotīvju un pasažieru ritošo sastāvu, troksni, infrastruktūru, enerģiju, vilcienu vadības iekārtām un signalizāciju, satiksmes nodrošināšanu un vadību, kravas un pasažieru pakalpojumu telemātikas lietojumprogrammām, drošību dzelzceļa tuneļos, kā arī pieejamību personām ar ierobežotām pārvietošanās spējām.
(3)
Aģentūra 2011. gada 31. martā publicēja rekomendāciju par reģistra infrastruktūras specifikāciju, procedūru, ar ko pierāda esošo līniju atbilstības līmeni SITS pamatparametriem, kā arī par sekojošiem SITS grozījumiem (ERA/REC/04-2011/INT).
(4)
Komiteja, kas izveidota saskaņā ar Direktīvas 2008/57/EK 29. panta 1. punktu, 2011. gada 9. jūnijā sniedza pozitīvu atzinumu par Komisijas Īstenošanas lēmuma projektu par Eiropas apstiprināto dzelzceļa ritekļu tipu reģistru un par Komisijas Īstenošanas lēmuma projektu par dzelzceļa infrastruktūras reģistra kopīgajām specifikācijām. Saskaņā ar abiem Komisijas aktiem, kas pamatojas uz šiem projektiem, proti, Komisijas 2011. gada 15. septembra Īstenošanas lēmumu 2011/633/ES par dzelzceļa infrastruktūras reģistra kopīgajām specifikācijām (5) un Komisijas 2011. gada 4. oktobra Īstenošanas lēmumu 2011/665/ES par Eiropas apstiprināto dzelzceļa ritekļu tipu reģistru (6), attiecīgās SITS ir jāatjaunina, lai nodrošinātu vispārēju konsekvenci.
(5)
Pašreizējās Satiksmes nodrošināšanas un vadības SITS A pielikumā ir atsauce uz Eiropas Dzelzceļu satiksmes pārvaldības sistēmas (ERTMS - European Rail Traffic Management System) 1. redakcijas ekspluatācijas noteikumiem, ko izstrādāja, pamatojoties uz Eiropas vilcienu kustības vadības sistēmas (ETCS - European Train Control System) sistēmas prasību specifikācijas (SPS) 2.2.2. redakciju.
(6)
Ir izstrādāta stabila ETCS SPS 2.3.0.d. redakcija. Tā ir jāatspoguļo atjauninātajos ERTMS ekspluatācijas noteikumos, kas ietverti Satiksmes nodrošināšanas un vadības SITS, gan attiecībā uz parasto, gan ātrgaitas dzelzceļu.
(7)
Aģentūra 2011. gada 20. jūlijā publicēja rekomendāciju par pārskatītiem ERTMS darbības principiem un noteikumiem Satiksmes nodrošināšanas un vadības SITS attiecībā uz parasto dzelzceļu un ātrgaitas dzelzceļu (ERA/REC/08-2011/INT-ERTMS).
(8)
Aģentūra 2011. gada 8. septembrī publicēja rekomendāciju par turpmākiem SITS grozījumiem, lai labotu kļūdas un trūkumus (ERA/REC/07-2011/INT).
(9)
Praktisku apsvērumu dēļ ir vēlams grozīt virkni SITS ar vienu Komisijas lēmumu, lai īstenotu tiesību aktu konkrētus labojumus un atjauninājumus. Šie labojumi un atjauninājumi neizriet no SITS vispārējas pārskatīšanas vai to ģeogrāfiskās darbības jomas paplašināšanas.
(10)
Tādēļ jāgroza šādi lēmumi:
-
Komisijas 2006. gada 28. jūlija Lēmums 2006/861/EK par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas apakšsistēmu Ritošais sastāvs - kravas vagoni (7),
-
Komisijas 2007. gada 20. decembra Lēmums 2008/163/EK par savstarpējas izmantojamības tehnisko specifikāciju saistībā ar drošību dzelzceļa tuneļos Eiropas parasto un ātrgaitas dzelzceļu sistēmā (8),
-
Komisijas 2007. gada 21. decembra Lēmums 2008/164/EK par Eiropas parasto un ātrgaitas dzelzceļu sistēmas savstarpējas izmantojamības tehnisko specifikāciju Personas ar ierobežotām pārvietošanās spējām (9),
-
Komisijas 2007. gada 20. decembra Lēmums 2008/217/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas infrastruktūras apakšsistēmai (10),
-
Komisijas 2008. gada 1. februāra Lēmums 2008/231/EK par savstarpējās izmantojamības tehnisko specifikāciju attiecībā uz Padomes Direktīvas 96/48/EK 6. panta 1. punktā minēto Eiropas ātrgaitas dzelzceļu sistēmas satiksmes nodrošināšanas un vadības apakšsistēmu un par Komisijas 2002. gada 30. maija Lēmuma 2002/734/EK atcelšanu (11),
-
Komisijas 2008. gada 21. februāra Lēmums 2008/232/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas ritošā sastāva apakšsistēmai (12),
-
Komisijas 2008. gada 6. marta Lēmums 2008/284/EK par savstarpējas izmantojamības tehnisko specifikāciju Eiropas ātrgaitas dzelzceļu sistēmas enerģijas apgādes apakšsistēmai (13),
-
Komisijas 2011. gada 4. aprīļa Lēmums 2011/229/ES par savstarpējas izmantojamības tehniskajām specifikācijām attiecībā uz Eiropas parasto dzelzceļu sistēmas apakšsistēmu “ritošais sastāvs - troksnis” (14),
-
Komisijas 2011. gada 26. aprīļa Lēmums 2011/274/ES par savstarpējas izmantojamības tehnisko specifikāciju Eiropas parasto dzelzceļu sistēmas enerģijas apgādes apakšsistēmai (15),
-
Komisijas 2011. gada 26. aprīļa Lēmums 2011/275/ES par savstarpējas izmantojamības tehnisko specifikāciju Eiropas parasto dzelzceļu sistēmas infrastruktūras apakšsistēmai (16),
-
Komisijas 2011. gada 26. aprīļa Lēmums 2011/291/ES par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas ritošā sastāva apakšsistēmu Lokomotīves un pasažieru ritošais sastāvs (17),
-
Komisijas 2011. gada 12. maija Lēmums 2011/314/ES par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas satiksmes nodrošināšanas un vadības apakšsistēmu (18).
(11)
Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 2008/57/EK 29. panta 1. punktu,
IR PIEŅĒMUSI ŠO LĒMUMU.
1. pants
Lēmuma 2006/861/EK pielikumu groza saskaņā ar šā lēmuma I pielikumu.
2. pants
Lēmuma 2008/163/EK pielikumu groza saskaņā ar šā lēmuma II pielikumu.
3. pants
Lēmuma 2008/164/EK pielikumu groza saskaņā ar šā lēmuma III pielikumu.
4. pants
Lēmuma 2008/217/EK pielikumu groza saskaņā ar šā lēmuma IV pielikumu.
5. pants
Lēmuma 2008/231/EK pielikumu groza saskaņā ar šā lēmuma V pielikumu.
6. pants
Lēmuma 2008/232/EK pielikumu groza saskaņā ar šā lēmuma VI pielikumu.
7. pants
Lēmuma 2008/284/EK pielikumu groza saskaņā ar šā lēmuma VII pielikumu.
8. pants
Lēmuma 2011/229/ES pielikumu groza saskaņā ar šā lēmuma VIII pielikumu.
9. pants
Lēmuma 2011/274/ES pielikumu groza saskaņā ar šā lēmuma IX pielikumu.
10. pants
Lēmuma 2011/275/ES pielikumu groza saskaņā ar šā lēmuma X pielikumu.
11. pants
Lēmuma 2011/291/ES pielikumu groza saskaņā ar šā lēmuma XI pielikumu.
12. pants
Lēmuma 2011/314/ES pielikumu groza saskaņā ar šā lēmuma XII pielikumu.
13. pants
Šo lēmumu piemēro no 2013. gada 24. janvāra.
14. pants
Šis lēmums ir adresēts dalībvalstīm.
Briselē, 2012. gada 23. jūlijā

Labels: 20
7
8
0
15